પ્રશાસન તરફથી મોંઘાભાવે અપાતું પાણી પણ ઉદ્યોગકારો માટે માથાનો દુ:ખાવો છે. ઝોન પ્રશાસન દ્વારા ઉદ્યોગગૃહોને 55 રૂપિયા પ્રતિ કિલો લિટર પાણી આપવામાં આવે છે. જોકે, પાણી પુરવઠા બોર્ડ પાસેથી ઓછી કિંમતે પ્રશાસન પાણી મેળવતું હોવાનો આક્ષેપ ઉદ્યોગકારો કરી રહ્યા છે. 55 રૂપિયા પ્રતિ કિલો લિટર પાણી જોઈએ તેટલી માત્રામાં મળતું નથી. પરિણામે ઉદ્યોગકારોને પ્રાઈવેટ ટેન્કરોનો સહારો લેવો પડે છે. જે મોંઘું તો છે જ પણ ઉદ્યોગોના વપરાશ માટે પણ અયોગ્ય હોવાનું જાણકારો જણાવી રહ્યા છે. સેઝના ઉદ્યોગકારોને પ્રથમ 10 વર્ષમાં થનારા નફાને આવકવેરામાંથી મુક્તિ આપવામાં આવશે, તેવી જાહેરાત કરાઈ હતી, પરંતુ સરકારો 18 ટકા મિનિમમ અલટરનેટ ટૅકસ લાગુ પાડી દીધો જેથી ઉદ્યોગકારો છેતરાયાની લાગણી અનુભવી રહ્યા છે.